Søndag omkring klokken 16.00 kom en maskeret mand ind i Aldi i Nørresundby. Her truede han personalet med en kniv, og tog hele skuffeindsatsen med butikkens kassebeholdning. Manden flygtede efterfølgende, og politiet har fundet både kniv og pengeskuffen fra kasseapparatet, men der altså stadig intet spor af manden. Den unge mand beskrives som en cirka 20 år gammel, høj og tynd. Under røveriet var han iført jeans, en grå t-shirt og en sort elefanthue. Oplysninger i sagen kan gives til Nordjyllands Politi på telefon 1-1-4.

Opsummering:
Der er stadig intet spor af manden, der søndag truede sig til kassebeholdningen i Aldi på Viaduktvej i Nørresundby.